b'\n_START_ARTICLE_\nTeknolohikal na Unibersidad ng Pilipinas\n_START_SECTION_\nKasaysayan\n_START_PARAGRAPH_\nAng Teknolohikal na Unibersidad ng Pilipinas ay itinatag sa pagsasabatas ng Organic Act No. 74 sa pamamagitan ng Philippine Commission noong 1901. Ang TUP ay kilala bilang Manila Trade School (MTS) na may pangunahing layunin na paunlarin ang kalidad ng paggawa sa bansa. Noong 1910, ang Manila Trade School ay muling pinangalanan bilang Philippine School of Arts and Trades (PSAT). Alinsunod sa Republic Act 2237 na inisyu noong 17 Hulyo 1959, Ang Philippine School of Arts and Trades ay nabigyan ng katayuan bilang kolehiyo at pinangalanang Philippine College of Arts and Trades (PCAT). Mula 1959 hanggang 1978, ang PCAT ay kilala sa mga programa na tulad ng engineering technology at industrial teaching education. Sa pamamagitan ng Presidential Decree No. 1518 inisyu noong 11 Hulyo 1978 ang Philippine College of Arts and Trades ay naging Teknolohikal na Unibersidad ng Pilipinas._NEWLINE_Ngayon, ang TUP ay ipinagmamalaki ang pagganap ng kanilang mga mag-aaral sa lokal at sa ibang bansa. ang mga mag-aaral ay naging bihasa sa larangan ng engineering, engineering technology, industrial education, agham, architecture at sining._NEWLINE_Sa kasalukuyan, ang TUP ay may apat na campus. Ang pangunahing campus ng unibersidad ay matatagpuan sa Maynila. Ang tatlong satellite campus ay sa Taguig, Cavite, at Visayas. Bukod sa mga apat na campus, pinapanatili ng TUP ang Integrated Research and Training Center (IRTC) na matatagpuan sa pangunahing campus. ang IRTC ay itinatag sa pamamagitan ng Japan International Corporation Agency (JICA) sa pamamagitan ng isang Teknikal na kooperasyon noong 1982.'